सांवलियाजी तक पदयात्रा आज रवाना होगी, 5 हजार होंगे शामिल
शहर के श्रीसांवरिया मित्र मंडल द्वारा शनिवार को सांवलियाजी के लिए पैदल यात्रा निकाली जाएगी। पांच हजार श्रद्धालु दो दिन में 70 किमी यात्रा कर मंडफिया पहुंचेंगे। श्रीसांवरिया मित्र मंडल सात वर्ष से यह आयोजन कर रहा है।
सुबह 7 बजे बारादरी फव्वारा चौक पर वैदिक मंत्रोच्चार एवं धर्म ध्वजा पूजन किया जाएगा। इसके बाद श्रद्धालु पैदल यात्रा के लिए रवाना होंगे। शहर के प्रमुख मार्गो से होते हुए श्रद्धालु कृष्णधाम सांवरिया दर्शन को जाएंगे। आयोजन समिति के राकेश अरोरा और सुनील बंब ने बताया शुक्रवार शाम तक 5200 लोगों का पंजीयन हुआ। यात्रा में बच्चे, युवा, महिलाएं शामिल है।
एंबुलेंस के साथ मौजूद रहेंगे डॉक्टर- यात्रा में श्रद्धालुओं के स्वास्थ्य पर नजर रखने के लिए डॉक्टरों की टीम और एंबुलेंस साथ चलेगी। रास्ते में श्रद्धालु की तबीयत खराब होने पर तत्काल स्वास्थ्य सुविधा उपलब्ध कराई जाएगी। यात्रा में महिला और पुरूषों के ठहरने की अलग-अलग व्यवस्था रहेगी। पैदल यात्रा में नीमच जिले सहित मंदसौर, जावरा, रतलाम, इंदौर, कोटा व चित्तौड़गढ़ से भी श्रद्धालु शामिल होंगे।
पालकी में सवार हाेकर निकलेंगे सांवलियाजी
पैदल यात्रा बारादरी फव्वारा चौक से सांवलियाजी की पालकी के साथ रवाना होगी। पालकी में भगवान सांवलियाजी विराजेंगे। पदयात्रा का रात्रि विश्राम डोरिया चौराहे पर होगा। रविवार सुबह यहां से यात्री आवरी माता के दर्शन करते हुए सांवलियाजी पहुंचेंगे। जहां भगवान सांवलिया सेठ के दर्शन कर पूजा-अर्चना के पश्चात प्रसादी का आयोजन होगा।
सांवलियाजी पैदल यात्रा में शामिल होने वाले रथ को अंतिम रूप देते कारीगर।
hin_Deva hin_Deva hin_Deva hin_Deva hin_Deva hin_Deva hin_Deva